Ribéry beszólt: „Menj és nyald ki nagyanyád seggét!”
A Twitteren fakadt ki a francia klasszis.
A Bayern München francia klasszisa, Franck Ribéry is csatlakozott ahhoz a kampányhoz, ahol világsztárok takarják le az arcukat, hogy így megpróbálják felhívni a figyelmet arra, hány ártatlan ember esik a háborúk áldozatául. A kezdeményezés azután indult, hogy bejárta az internetet egy szíriai kisfiú, Karim fotója, aki elveszítette egyik szemét a harcok során.

Ribéry Twitter-fotójára azonban egy szurkoló furcsán reagált, mivel azt hittem, hogy Ribéry a Real Madrid támadójának, Karim Benzemának akar üzenni.

– Már Benzema seggét is nyalod? – kérdezte a drukker, melyre Ribéry igencsak ingerülten reagált.

– Te barom, kattints a hashtagre, mielőtt hozzászólsz. Amúgy meg menj és nyald ki nagyanyád seggét! – írta a francia szélső.
Nemzetközi foci